ธปท.ผ่อนเกณฑ์ ธุรกรรมบาท-ริงกิต
ธปท.แจงรายละเอียดการผ่อนผันเกณฑ์การทำธุรกรรมเงินบาท-ริงกิต
25 มี.ค. 2559

ธปท.แจงรายละเอียดการผ่อนผันเกณฑ์การทำธุรกรรมเงินบาท-ริงกิต 
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) เปิดเผยว่า ธปท.ได้ผ่อนผันระเบียบควบคุมการแลกเปลี่ยนเงิน และมาตรการป้องปรามการเก็งกำไรค่าเงินบาท ให้ธนาคารในมาเลเซียทำธุรกรรมได้ยืดหยุ่นขึ้นเพื่อให้ทำหน้าที่กำหนดอัตราแลกเปลี่ยนเงินริงกิต-บาท หลังจากที่ ธปท.ร่วมกับธนาคารกลางมาเลเซียส่งเสริมการชำระเงินสกุลท้องถิ่นระหว่างกันได้ตั้งแต่ 14 มี.ค.
มาตรการที่ผ่อนผันประกอบด้วย 1.ฝากเงินบาทในบัญชีผู้มีถิ่นฐานนอกประเทศ โดยมียอดคงค้าง ณ สิ้นวันได้เพิ่มขึ้นกว่ากรณีทั่วไป และได้รับดอกเบี้ยเงินฝาก เพื่อประโยชน์ในการที่ธนาคารในมาเลเซียจะสามารถบริหารสภาพคล่องเงินบาทได้ยืดหยุ่นมากขึ้น
2.การซื้อป้องกันความเสี่ยงอัตราแลกเปลี่ยนกับธนาคารพาณิชย์ในประเทศที่ได้รับการแต่งตั้งให้ทำธุรกรรมบาทและริงกิต คือ ธนาคารกรุงเทพ ซีไอเอ็มบี ไทย และกสิกรไทย สามารถประมาณการค่าสินค้าและบริการสกุลบาทของลูกค้าในมาเลเซียได้ และ 3.กู้ยืมเงินบาทโดยตรงจากธนาคารในประเทศไทยที่ได้รับการแต่งตั้งเพื่อการให้บริการสินเชื่อเพื่อการค้าในสกุลเงินบาทแก่ลูกค้าในมาเลเซีย ขณะเดียวกันธนาคารไทยที่ได้รับการแต่งตั้งก็ให้ทำธุรกรรมในสกุลเงินริงกิตเช่นกัน